b"\n_START_ARTICLE_\nDisparitat binocular\n_START_PARAGRAPH_\nLa disparitat binocular o retinal \xc3\xa9s la lleugera difer\xc3\xa8ncia entre els dos punts de vista proporcionats pels dos ulls._NEWLINE_La disparitat binocular \xc3\xa9s la forma de percebre profunditat i relleu m\xc3\xa9s utilitzada pel cervell hum\xc3\xa0, i \xc3\xa9s la que permet ser m\xc3\xa9s manipulada, convertint-se en la base per a la creaci\xc3\xb3 d'imatges 3D en superf\xc3\xadcies planes. El cervell agafa aquests dos punts de vista diferents i els integra, creant aix\xc3\xad un objecte en tres dimensions._NEWLINE_El nostre sistema visual hum\xc3\xa0 \xc3\xa9s capa\xc3\xa7 de veure en tres dimensions principalment perqu\xc3\xa8 tenim  visi\xc3\xb3 binocular. La visi\xc3\xb3 binocular t\xc3\xa9 lloc perqu\xc3\xa8 els dos ulls (separats uns cent\xc3\xadmetre s) miren al mateix objecte des d'angles lleugerament diferents, obtenint com a resultat dues imatges molt semblants, per\xc3\xb2 no iguals._NEWLINE_Molts animals, com ara els conills, peixos i ocells, tenen els ulls a cada costat del cap, enfocant cap a direccions oposades. Aquests animals poden veure tot el seu entorn gaireb\xc3\xa9 sense moure el cap, per\xc3\xb2 no poden percebre dues imatges semblants del mateix objecte. \xc3\x89s per aquest motiu que no pot gaudir de la varietat de formes en relleu que ens proporciona la visi\xc3\xb3 binocular als humans.\n_START_SECTION_\nDefinici\xc3\xb3\n_START_PARAGRAPH_\nAix\xc3\xad doncs, es coneix com a disparitat binocular o retinal a la lleugera difer\xc3\xa8ncia entre els dos punts de vista proporcionats per ambd\xc3\xb3s ulls. La disparitat binocular \xc3\xa9s la forma de percebre profunditat i relleu m\xc3\xa9s utilitzada pel cervell hum\xc3\xa0, i \xc3\xa9s la que permet ser m\xc3\xa9s manipulada, convertint-se en la base per a la creaci\xc3\xb3 d'imatges 3D en superf\xc3\xadcies planes. El cervell agafa aquests dos punts de vista diferents i els integra, creant aix\xc3\xad un objecte en tres dimensions._NEWLINE_Hi ha moltes formes de crear il\xc2\xb7lusi\xc3\xb3 \xc3\xb2ptica de profunditat utilitzant la disparitat binocular: hologrames, estereoscopis i estereogrames, tots ells separen imatges per ser captades per un sol ull.\n_START_SECTION_\nTipus\n_START_PARAGRAPH_\nPodem parlar de dos tipus de disparitat binocular: la creuada i la no creuada, cadascuna d'elles dep\xc3\xa8n de la dist\xc3\xa0ncia en qu\xc3\xa8 es trobi l'objecte i el punt de fixaci\xc3\xb3 a la retina."